Diari Oficial de la Generalitat Valenciana


Sumari del DOGV 1361, del 06-08-1990 (1990/818400)

ORDRE de 25 de juny de 1990, de la Conselleria de Cultura, Educació i Ciència, per la qual es fa pública la convocatòria de subvenció a Associacions Juvenils per a 1990.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/25/(3)/dof/vci/html**

### Dades del document

Número de DOGV
:   1361

Data del DOGV
:   06-08-1990

Secció del DOGV
:   DISPOSICIONS GENERALS

Número del document
:   1990/818400


Data del document
:   25-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 de juny de 1990, de la Conselleria de Cultura, Educació i Ciència, per la qual es fa pública la convocatòria de subvencions a associacions juvenils per a 1990.  
La Llei de la Generalitat Valenciana 4/1989 de 26 de juny, de creació de l'Institut Valencià de la Joventut assenyala, entre les funcions d'aquest organisme, el suport econòmic al desplegament de les iniciatives i els projectes de les associacions juvenils inscrites en el cens d'associacions juvenils de la Comunitat Valenciana.  
L?Ordre de 19 de desembre de 1989 de la Conselleria de Cultura, Educació i Ciència, per la qual s'aprova el pla d'actuacions coordinades amb les diputacions provincials de la Comunitat Valenciana en matèria de cultura i educació, per a l'exercici de 1990, assenyala, en l'annex II, les activitats específiques en matèria de joventut.  
Per tot això, en virtut del que disposa l'article 28 de la Llei de Pressupostos de la Generalitat Valenciana per a l'any 1990, de l'annex II de l'Ordre de 18 de desembre de 1989 de la Conselleria de Cultura, Educació i Ciència, i en ús de les competències que em confereix l'article 35 de la Llei de Govern Valencià,  
ORDENE:  
Article 1  
La Conselleria de Cultura, Educació i Ciència, en col·laboració amb les diputacions provincials d'Alacant, Castelló i València, a proposta de l'Institut Valencià de Joventut (IVAJ) i dins els límits pressupostaris aprovats amb aquesta finalitat, concedirà subvencions a les associacions i als grups juvenils de la Comunitat Valenciana.  
Article 2  
Seran concedides les subvencions a càrrec de les línies de subvenció del pressupost de despeses de l?Institut Valencià de la Joventut:  
- Programes generals i específics d'activitats: 401/000/90 Import global: 99.633.607 PTA  
- Programes d'equipaments: 701/000/90. Import global: 41.994.646 PTA.  
Article 3  
1. Podrà sol·licitar subvencions, segons que disposa aquesta convocatòria, les entitats, els grups juvenils i els consells locals de joventut inscrits en el cens d'associacions juvenils i entitats prestadores de serveis a la joventut de la Comunitat Valenciana.  
2. No seran concedides subvencions a associacions o grups juvenils que pertanguen a una entitat associativa d'àmbit superior que hagués sol·licitat una subvenció acollint-se al que disposa aquesta convocatòria.  
Article 4  
La Conselleria de Cultura, Educació i Ciència concedirà les subvencions a les entitats d'àmbit provincial i autonòmic; correspon a les diputacions provincials les destinades a entitats d'àmbit local.  
Article 5  
1. Les gestions hauran de referir-se a tots o a algun dels apartats següents:  
1) Programa general d'activitats.  
2) Programes específics d'activitats.  
3) Programa anual d'equipament.  
2. Les subvencions contribuiran al finançament dels programes esmentats en l'apartat anterior i cobriran la diferència entre l'aportació de l?entitat sol·licitadora i el pressupost, total necessari per al desplegament dels programes.  
La quantia màxima que es concedirà serà d'un 40%, per al programa general d'activitats, i d'un 60% per als programes específics i el d'equipament.  
3. Queden exclosos del que disposen els apartats anteriors els tipus d'activitats següents:  
- Activitats acadèmiques.  
- Viatges desprovists d'interés cultural i social clar.  
- Activitats sense finalitat lucrativa.  
- Activitats que no vagen dirigides a la formació dels joves per a la seua participació en la vida comunitària.  
- Les activitats que no s'adeqüen a la legislació vigent  
- Aquelles que fomenten o puguen incitar, directament o indirecta, l?ús, o aquelles que realitzen apologia del consum de drogues, alcohol o tabac.  
Article 6  
1. Les sol·licituds seran formalitzades en imprès normalitzat (exemplar triplicat). Els impresos corresponents a les entitats d'àmbit local seran facilitats per les diputacions provincials. Els serveis territorials de Cultura i Educació facilitaran les que corresponguen a les entitats d'àmbit provincial i autonòmic. La sol·licitud haurà d'anar acompanyada de la documentació següent:  
- Fotocòpia del DNI del president.  
- Programa d'activitats i/o equipament (1990).  
- Memòria de les activitats realitzades (1989).  
- Un exemplar de cadascuna de les publicacions realitzades per l?entitat des de l'1 de gener de 1989.  
2. Les entitats sol·licitadores hauran de presentar tota la documentació requerida en els serveis territorials de Cultura i Educació o en les diputacions provincials segons es tracte d'entitats d'àmbit autonòmic i provincial o local respectivament o bé s'enviarà per qualsevol dels procediments establerts en l'article 66 de la Llei de Procediment Administratiu.  
Article 7  
El termini de presentació de sol·licituds serà de 30 dies hàbils comptadors des de l?entrada en vigor d'aquesta ordre per a les peticions del programa general d'activitats i equipament  
La presentació de programes específics d'activitats podrà realitzar-se fins al 15 de novembre de 1990.  
Article 8  
1. Es crea la comissió d'avaluació per a l?estudi i la valoració de les instàncies presentades per entitats d'àmbit provincial i autonòmic que estarà integrada pels membres següents:  
- El director general de l?IVAJ.  
- Dos tècnics de l?IVAJ designats pel director general de l?Institut.  
- 3 representants del Consell de la Joventut de la Comunitat Valenciana.  
La comissió elevarà una proposta a l?Hble. Sr. Conseller de Cultura, Educació i Ciència que resoldrà aquesta.  
2. L?òrgan competent de cada diputació provincial procedirà a l?estudi, la valoració i la resolució de les instàncies presentades. La resolució adoptada serà comunicada en el termini de 10 dies a la Conselleria de Cultura, Educació i Ciència.  
Article 9  
1. Per a la concessió de subvencions al programa general d'activitats presentat per les entitats d'àmbit provincial i autonòmic, seran tinguts en compte els criteris següents:  
a) Número d'afiliats:  
- Fins a 1000 afiliats, 1 punt   
- De 1001 a 5000 afiliats, 2 punts   
- Més de 5000 afiliats, 3 punts  
b) Edats dels beneficiaris:  
- Menors de 15 anys, 1 punt   
- De 15 a 25 anys, 2 punts   
- De 26 a 30 anys, 1 punt  
c) Percentatge de finançament propi:  
- Fins al 50%, 1 punt   
- Més de 50%, 2 punts  
d) Implantació territorial:  
- De 5 a 20 municipis, 1 punt   
- De 21 a 50 municipis, 2 punts   
- Més de 50 municipis, 3 punts  
e) Tipus d'activitats.  
e.1) Entitats prestadores de serveis a la joventut, organitzacions i associacions juvenils de caràcter social. D'1 a 3 punts avaluant el caràcter obert de les activitats.  
e.2) Organitzacions polítiques juvenils: D'1 a 10 diputats en les Corts Valencianes, 1 punt.  
D'11 a 30 diputats en les Corts Valencianes, 2 punts.  
Més de 30 diputats en les Corts Valencianes, 3 punts.  
f) Tenir centre d'informació juvenil integrat en la xarxa de centres i punts d'informació juvenil de la Comunitat Valenciana, 2 punts.  
g) Valoració de les publicacions realitzades des de l'1 de gener de 1989, 2 punts.  
2. Les entitats d'àmbit provincial i autonòmic podran presentar programes específics d'actuació en els camps següents:  
- Foment de la inserció laboral dels joves.  
- Salut dels joves.  
- Protecció del medi.  
- Igualtat de la dona jove.  
La comissió avaluadora proposarà la concessió de la subvenció a aquests programes tenint en compte la incidència en el conjunt de la població juvenil.  
3. Les entitats d'àmbit provincial autonòmic podran presentar programes d'equipament en els camps següents:  
- Adquisició i/o reforma d'immobles per a seus associatives i instal·lacions de temps lliure.  
- Equipament informàtic i de comunicació.  
4. Per a la concessió de subvencions de programes presentats per les entitats d'àmbit local seran tinguts en compte els criteris següents:  
a) Número d'activitats:  
- Fins a 40, 1 punt   
- Més de 40, 2 punt  
b) Edats dels beneficiaris:  
- Menors de 15 anys, 1 punt   
- De 15 a 25 anys, 2 punts   
- De 26 a 30 anys, 1 punt  
c) Percentatge de finançament propi:  
- Menys de 10%, 1 punt   
- De l'1 al 40%, 2 punts   
- Més de 40%, 3 punts  
d) Memòria general de l?entitat corresponent a l'any anterior. D'1 a 2 punts.  
Les entitats de creació nova que no puguen acreditar la memòria d'activitats, podran presentar alternativament el projecte de creació de l'associació.  
e) Projecte de programa a subvencionar D'1 a 6 punts, avaluant especialment els programes destinats a la promoció de treball dels joves, a la inserció social de la dona jove i a la defensa del medi.  
f) Grups de joves destinataris de l'activitat:  
- Aturats, 4 punts   
- Dones, 3 punts   
- Marginats, 2 punts   
- Altres grups de joves, 1 punt  
g) Tenir centre o punt d'informació juvenil integrat en la xarxa de centres i punts d'informació juvenil de la Comunitat Valenciana, 2 punts.  
h) Valoració de les publicacions realitzades des de l'1 de gener de 1989. D'1 a 3 punts.  
Article 10  
Les entitats d'àmbit provincial i autonòmic a les quals els haja estat concedida subvenció per a activitats i/o equipament, rebran la meitat de l?import en el moment de l'adjudicació. Per rebre l'altra meitat, hauran de justificar l'aplicació de la totalitat dels fons concedits d'acord amb el programa presentat i les instruccions que siguen determinades en la resolució d'adjudicació. Si es produeix la justificació, es procedirà a la instrucció de l?expedient administratiu de responsabilitat comptable corresponent.  
Article 11  
1. Els beneficiaris de subvencions hauran d'acomplir les obligacions següents:  
a) Comunicar les modificacions que es produesquen en el desplegament del programa subvencionat.  
b) Presentar declaració de les subvencions rebudes d'altres entitats.  
c) Admetre la presència de supervisors per l?Institut Valencià de la Joventut o les diputacions, si s'escau.  
d) Fer constar, en tot el material imprès que s'utilitze en les activitats corresponents, la col·laboració de l?Institut Valencià de la Joventut i de la Diputació Provincial corresponent.  
2. La Conselleria de Cultura, Educació i Ciència o les Diputacions Provincials, si s'escau, podran anul·lar totalment o parcial la subvenció atorgada quan l'activitat no s'haurà realitzat d'acord amb el programa que fou objecte de subvenció o no s'haurà justificat convenientment la subvenció rebuda segons la convocatòria anterior.  
DISPOSICIONS FINALS  
Primera  
Es autoritzat l'Institut Valencià de la Joventut perquè, dins l'àmbit de les seues competències, dicte les resolucions necessàries per a dur a terme el que disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 25 de juny de 1990.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI